La falla Teodoro Llorente és la més igualitària del municipi en 2018
16 de març 2018

![](/media/pn5blmul/72-img_2189_falla_cuerpo.jpg)  
​

El premi a la Falla Més Igualitària de Sagunt 2018, en la seua desena edició, s'ha concedit a l'A.C. Falla Teodoro Llorente ja que, segons el jurat, és l'A.C. Fallera de la localitat que millor projecta una imatge igualitària en el seu conjunt. Este premi, dotat amb 500 euros i atorgat per la delegació d'Igualtat, s'ha donat a conéixer per la Federació Junta Fallera de Sagunt en el lliurament de premis celebrat esta vesprada.

Este guardó ha consistit a premiar a la comissió fallera més igualitària a través del monument plantat en el municipi, activitats i llibret, que millor han projectat una imatge respectuosa amb la dignitat de les dones i les relacions igualitàries entre les persones amb la finalitat d'aconseguir una societat més justa, lliure i igualitària.

Sis han sigut les associacions culturals falleres que s'han presentat en esta edició, l'A.C. Falla Plaza Rodrigo i Adyacentes, l'A.C. Falla El Romano, l’A.C. Falla Santa Anna, l’A.C. Falla Eduardo Merello, l’A.C. Falla Teodoro Llorente i l’A.C. Falla El Mocador.

El jurat ha estat compost per la regidora delegada d'Igualtat i Presidenta del Consell Municipal de la Dóna, María Giménez, personal tècnic de l'àrea d'Igualtat de l'Ajuntament de Sagunt, una artista local, i altres integrants del Consell de la Dóna.​ 

  

![](/media/enal55cc/72-img-1225-jurado.jpg)  
  

Concretament, el jurat ha valorat la programació d'activitats amb contingut igualitari, la temàtica del llibret, la presència i protagonisme de les dones i la utilització d'un llenguatge inclusiu i no sexista. També s'han examinat la presència de dones en l'executiva de la comissió, i els càrrecs de responsabilitat que ocupen.

Respecte als monuments fallers, el jurat destaca que, en general, són respectuosos amb les dones, encara que assenyalen que queda molt de treball per fer pel que fa a trencar rols i estereotips de gènere.

Des de l'àrea d'Igualtat de l'Ajuntament de Sagunt animen a totes les associacions culturals falleres de Sagunt a que participen en el premi en pròximes edicions, amb la confiança de que, cada vegada més, s'integre el valor igualitari en el seu funcionament intern, en el llibret, en les activitats culturals i en els monuments.​

*   [](http://www.facebook.com/sharer.php?u=https://aytosagunto.es/va/actualitat/la-falla-teodoro-llorente-es-la-mes-igualitaria-del-municipi-en-2018/ "Facebook")
*   [](http://twitter.com/share?url=https://aytosagunto.es/va/actualitat/la-falla-teodoro-llorente-es-la-mes-igualitaria-del-municipi-en-2018/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-falla-teodoro-llorente-es-la-mes-igualitaria-del-municipi-en-2018/ "Linked In")
*   [](mailto:?body=https://aytosagunto.es/va/actualitat/la-falla-teodoro-llorente-es-la-mes-igualitaria-del-municipi-en-2018/)